বাংলাদেশে ধর্মনিরপেক্ষতা
বর্তমানে বাংলাদেশের সংবিধান ৮ নং অনুচ্ছেদের দ্বিতীয় অংশে "ধর্ম নিরপেক্ষতাকে" রাষ্ট্র তন্ত্রের একটি ভিত্তি হিসেবে ঘোষণা করে এবং অনুচ্ছেদ ২ক এর প্রথম অংশে ইসলামকে রাষ্ট্রীয় ধর্ম হিসেবে ঘোষণা করে। সংবিধানের অনুচ্ছেদ ১২ এর দ্বিতীয় অংশে যা ১৫তম সংশোধনীর মাধ্যমে পুনঃস্থাপিত হয়েছিল তাতে বলা আছে -
বাংলাদেশে ধর্মহীনতা
বাংলাদেশের সংবিধান অনুসারে, প্রত্যেক নাগরিকের ধর্মীয় স্বাধীনতা আছে। তারা তাদের মত করে ধর্ম পালন করতে পারবে। প্রজাতন্ত্রের সংবিধান; সকল ধর্মীয় বৈষম্যকে অবৈধ ঘোষণা করেছে। তবে সাম্প্রতিক সময় গুলোতে বেশ কিছু বাংলাদেশী নাস্তিক ব্লগার ধর্মীয় মৌলবাদী দলের দ্বারা খুনের শিকার হয়েছেন। ২০০৯ সালে গ্যালোপ জরিপে দেখা গিয়েছে যে, জরিপে অংশগ্রহণকারীর ৯৯ শতাংশই জানিয়েছে, তাদের ব্যক্তিগত জীবনে ধর্ম একটি গুরুত্বপূর্ণ অংশ, ২০১৪ সালে আরেকটি গ্যালোপ জরিপে দেখা গিয়েছে, বাংলাদেশীদের মধ্যে ৫ শতাংশ নিজেদের ধর্মহীন বলে দাবী করেন। ২০১৭ সালে আরেকটি গ্যালোপ জরিপে দেখা গিয়েছে, বাংলাদেশীদের মধ্যে ১৯ শতাংশ নিজেদের ধর্মহীন বলে দাবী করেন।